เพิ่งสังเกตว่าในปากมีตุ่มลักษณะแบบนี้ อยากรู้ว่าเป็นหูดหงอนไก่หรือเปล่าครับ หรือเป็นแค่แผลร้อนใน แล้วต้องรักษายังไงดีครับ ตอนนี้ไม่ได้รู้สึกเจ็บอะไร แต่มีความกังวลมากเลยครับ ถ้าปล่อยไว้เฉยๆจะเป็นอะไรมั้ยครับ หรือต้องรักษาเท่านั้น รูปครับ >> 
สวัสดีค่ะ หูดหงอนไก่เป็นการติดเชื้อไวรัสชื่อ hpv ที่บริเวณอวัยวะเพศได้ทั้งชายหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักเป็นหลัก ส่วนในตำแหน่งอื่น ๆ ที่อาจพบได้บ้างก็ได้แก่ ทวารหนัก ท่อปัสสาวะ ปากมดลูก ช่องปาก ลำคอ หลอดลม เป็นต้น หากเป็นในช่องปากหรือหลอดลมอาจเป็นลักษณะเหมือนติ่งเนื้อยื่นออกมาเหมือนนิ้วมือได้จากรูปที่แนบมานั้น อาจจะเป็นไปได้ แต่ก็ยังอาจเกิดจากโรคอื่นๆเช่น แผลร้อนใน มะเร็งช่องปากหรือเป็นติ่งเนื้อธรรมดาที่ยื่นออกมา ไม่ได้เกิดจากการติดเชื้อไวรัส ไม่ได้มีอันตรายค่ะแนะนำพบแพทย์เพื่อตรวจร่างกายและหากเป็นเรื้อรังอาจต้องตัดชิ้นเนื้อเพื่อส่งตรวจเพิ่มเติม ในระหว่างนี้แนะนำไม่ไปแกะหรือกัดบริเวณที่เป็น หลีกเลี่ยงการมีเพศสัมพันธ์ทางปาก รับประทานอาหารอ่อนๆและสุกสะอาด หากพบว่าเป็นหูดในช่องปากจริงควรได้รับยาทาหรือการจี้หูดเพื่อรักษา ไม่ควรปล่อยทิ้งไว้ค่ะ